dėl Rokiškio rajono savivaldybės aplinkos apsaugos rėmimo specialiosios programos 2021 metų sąmatos patvirtinimo

2021 m. vasario 26 d. Nr. TS-

Rokiškis

 Vadovaudamasi, Lietuvos Respublikos vietos savivaldos įstatymo 16 straipsnio 2 dalies 17 punktu, Lietuvos Respublikos savivaldybių aplinkos apsaugos rėmimo specialiosios programos įstatymu ir Lietuvos Respublikos aplinkos ministro 2011 m. kovo 4 d. įsakymu Nr.D1-201 „Dėl Savivaldybių aplinkos apsaugos rėmimo specialiosios programos priemonių vykdymo patikrinimo tvarkos aprašo, savivaldybių aplinkos apsaugos rėmimo specialiosios programos priemonių vykdymo ataskaitos formos ir savivaldybių aplinkos apsaugos rėmimo specialiosios programos priemonių vykdymo ataskaitos formos pildymo taisyklių patvirtinimo“, Rokiškio rajono savivaldybės taryba n u s p r e n d ž i a:

Patvirtinti Rokiškio rajono savivaldybės aplinkos apsaugos rėmimo specialiosios programos 2021 m. sąmatą (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

###### Savivaldybės meras Ramūnas Godeliauskas

Darutis Krivas

PATVIRTINTA

Rokiškio rajono savivaldybės tarybos

2021 m. vasario 26 d. sprendimu Nr. TS-

**ROKIŠKIO RAJONO SAVIVALDYBĖS ADMINISTRACIJA**

**SAVIVALDYBIŲ APLINKOS APSAUGOS RĖMIMO SPECIALIOSIOS PROGRAMOS 2021 METŲ PRIEMONIŲ VYKDYMO SĄMATA**

**1. Informacija apie Savivaldybių aplinkos apsaugos rėmimo specialiosios programos (toliau – Programa) lėšas**

|  |  |  |
| --- | --- | --- |
| **Eil. Nr.** | **(1) Programos finansavimo šaltiniai** | **Numatoma surinkti lėšų, Eur** |
| 1.1. | Mokesčiai už teršalų išmetimą į aplinką  | 50000 |
| 1.2. | Mokesčiai už valstybinius gamtos išteklius (naudingąsias iškasenas, vandenį, statybinį gruntą ir angliavandenilius) | 50000 |
| 1.3. | Lėšos, gautos kaip želdinių atkuriamosios vertės kompensacija  | 0 |
| 1.4. | Savanoriškos juridinių ir fizinių asmenų įmokos ir kitos teisėtai gautos lėšos | 0 |
| 1.5. | Iš viso (1.1 + 1.2 + 1.3 + 1.4):  | 100000 |
| 1.6. | Mokesčiai, sumokėti už medžiojamųjų gyvūnų išteklių naudojimą  | 50000 |
| **1.7.** | **Viso numatoma surinkti lėšų 2021 m.**  | 150000 |
| 1.8. | Ankstesnio ataskaitinio laikotarpio lėšų likutis už medžiojamųjų gyvūnų išteklių naudojimą  | 16000 |
| 1.9. | Ankstesnio ataskaitinio laikotarpio lėšų likutis Savivaldybės visuomenės sveikatos rėmimo specialiajai programai skirtinos lėšos (20 proc.)  | 4312 |
| 1.10. | Ankstesnio ataskaitinio laikotarpio lėšų likutis Kitoms Programos priemonėms skirtinos lėšos (80 proc.)  | 104253 |
| 1.11. | Viso Ankstesnio ataskaitinio laikotarpio lėšų likutis  | 124565 |
| **1.12.** | **Iš viso 2021 m. Programos lėšos**  | **274565** |

|  |  |  |
| --- | --- | --- |
| **Eil. Nr.** | **(2) Savivaldybės visuomenės sveikatos rėmimo specialiajai programai skirtinos lėšos** | **Lėšos, Eur** |
| 1.13. | 20 procentų Savivaldybių aplinkos apsaugos rėmimo specialiosios programos lėšų, neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą | 20000 |
| 1.14. | Ankstesnio ataskaitinio laikotarpio ataskaitos atitinkamų lėšų likutis  | 4312 |
| **1.15.** | **Iš viso (1.13. + 1.14.):** | **24312** |

|  |  |  |
| --- | --- | --- |
| **Eil. Nr.** | **(3) Kitoms Programos priemonėms skirtinos lėšos** | **Lėšos, Eur** |
| 1.16. | 80 procentų Savivaldybių aplinkos apsaugos rėmimo specialiosios programos lėšų, neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą | 80000 |
| 1.17. | Ankstesnio ataskaitinio laikotarpio ataskaitos atitinkamų lėšų likutis  | 104253 |
| **1.18.** | **Iš viso (1.16. + 1.17.):** | **184253** |

|  |  |  |
| --- | --- | --- |
| **Eil. Nr.** | **(4) Priemonės, kurioms finansuoti naudojamos lėšos, surinktos už medžiojamųjų gyvūnų išteklių naudojimą** | **Lėšos, Eur** |
| 1.19. | Mokesčiai, sumokėti už medžiojamųjų gyvūnų išteklių naudojimą | 50000 |
| 1.20. | Ankstesnio ataskaitinio laikotarpio ataskaitos atitinkamų lėšų likutis  | 16000 |
| **1.21.** | **Iš viso (1.19. + 1.20.):** | **66000** |

**2. Priemonės, kurioms finansuoti naudojamos lėšos, surinktos už medžiojamųjų gyvūnų išteklių naudojimą**

|  |  |  |
| --- | --- | --- |
| **Eil. Nr.** | **Priemonės pavadinimas**  | **Skiriama lėšų, Eur** |
| 2.1. | Žemės sklypų, kuriuose medžioklė nėra uždrausta, savininkų, valdytojų ir naudotojų, įgyvendinamos žalos prevencijos priemonės, kuriomis jie siekia išvengti medžiojamųjų gyvūnų daromos žalos | 61000 |
| 2.2. | Bebraviečių ardymo darbams | 5000 |
|  | **Iš viso:**  | **66000** |

**3. Programos lėšos, skirtos Savivaldybės visuomenės sveikatos rėmimo specialiajai programai**

|  |  |  |
| --- | --- | --- |
| **Eil. Nr.** | **Programos pavadinimas** | **Skiriama lėšų, Eur** |
| 3.1. | Savivaldybės visuomenės sveikatos rėmimo specialioji programa | 24312 |
|  | **Iš viso:**  | **24312** |

**4. Kitos aplinkosaugos priemonės, kurioms įgyvendinti panaudotos Programos lėšos**

| **Eil. Nr.** | **Priemonės pavadinimas** | **Skiriama lėšų, Eur** |
| --- | --- | --- |
| 4.1. | **Aplinkos kokybės gerinimo ir apsaugos priemonės** | **20000** |
| 4.1.1.  | Invazinių Lietuvoje rūšių sąraše esančio Sosnovskio barščio kontrolės įgyvendinimo darbų finansavimas | 20000 |
| 4.2. | **Atliekų tvarkymo infrastruktūros plėtros priemonės** | **17600** |
| 4.2.1. | Rokiškio rajono savivaldybės atliekų prevencijos ir tvarkymo plano 2021-2027 metams parengimo darbų finansavimas | 10000 |
| 4.2.2. | Informacinių stendų apie atliekų tvarkymą įrengimo finansavimas | 4000 |
| 4.3.3. | Šunų ekskrementų dėžių įsigijimo finansavimas | 3600 |
| 4.3. | **Atliekų, kurių turėtojo nustatyti neįmanoma arba kuris nebeegzistuoja, tvarkymo priemonės**  | **30000** |
| 4.3.1. | Atliekų surinkimo, transportavimo, perdirbimo, kitokio naudojimo ar šalinimo darbų finansavimas  | 15000 |
| 4.3.2. | Atliekų, kuriomis užteršta teritorija, nustatymo ir atliekomis užterštos teritorijos išvalymo ir sutvarkymo darbų finansavimas  | 15000 |
| 4.4. | **Aplinkos monitoringo, prevencinės, aplinkos atkūrimo priemonės**  | **58394** |
| 4.4.1. | Naftos produktų sorbentų, reikalingų avarijų padariniams likviduoti, įsigijimas | 3600 |
| 4.4.2. | Rokiškio rajono savivaldybės aplinkos monitoringo programos 2018-2023 metų įgyvendinimo darbų finansavimas  | 17910 |
| 4.4.3. | Asfaltbetonio bazės, esančios Žemaitės g. 2, Rokiškio mieste, detalių ekogeologinių tyrimų bei užterštos teritorijos tvarkymo plano parengimo finansavimas | 6026 |
| 4.4.4. | Priemonių, reikalingų aplinkos būklei stebėti įsigijimas | 3000 |
| 4.4.5. | Rokiškio miesto I ir II tvenkinių išvalymo projekto parengimo finansavimas | 11858 |
| 4.4.6. | Vandens transporto priemonių nuleidimo vietos projekto parengimo ir įrengimo darbų finansavimas | 16000 |
| 4.5. | **Visuomenės švietimo ir mokymo aplinkosaugos klausimais priemonės** | **2359** |
| 4.5.1 | Knygų, plakatų, lankstinukų, bukletų, skrajučių ir spaudinių (laikraščiai ir žurnalai) aplinkosaugine tema spausdinimo (leidybos), įsigijimo, platinimo darbų finansavimas | 2359 |
| 4.6. | **Želdynų ir želdinių apsaugos, tvarkymo, būklės stebėsenos, želdynų kūrimo, želdinių veisimo ir inventorizavimo priemonės** | **55900** |
| 4.6.1. | Pavojų keliančių medžių šalinimo, medžių ir krūmų genėjimo darbų finansavimas | 23500 |
| 4.6.2. | Naujų želdinių įsigijimo ir veisimo darbų finansavimas | 27400 |
| 4.6.3. | Medžių apsaugų nuo bebrų graužimo įsigijimui finansavimas  | 5000 |
|  | **Iš viso:**  | **184253** |

\_\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės tarybai

**SPRENDIMO** „**DĖL ROKIŠKIO RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2020 METŲ SĄMATOS PATVIRTINIMO“**

**AIŠKINAMASIS RAŠTAS**

 Rokiškio rajono savivaldybės aplinkos apsaugos rėmimo programos 2021 m. sąmata sudaryta vadovaujantis darbo grupės sudarytos Rokiškio rajono savivaldybės administracijos direktoriaus 2020 m. sausio 8 d. įsakymu Nr. AV-20 „Dėl darbo grupės Rokiškio rajono savivaldybės aplinkos apsaugos rėmimo programos priemonių lėšoms paskirstyti sudarymo“ sprendimu. Darbo grupės posėdis įvyko 2020-02-01.

**Parengto sprendimo projekto tikslai ir uždaviniai.**

Rokiškio rajono savivaldybės aplinkos apsaugos rėmimo programos tikslas – finansuoti savivaldybės vykdomas aplinkos apsaugos priemones, numatytas Lietuvos Respublikos savivaldybių aplinkos apsaugos rėmimo specialiosios programos įstatymo 4 straipsnyje.

**Šiuo metu esantis teisinis reglamentavimas.**

 Lietuvos Respublikos savivaldybių aplinkos apsaugos rėmimo specialiosios programos įstatymas, Lietuvos Respublikos aplinkos apsaugos įstatymas, Lietuvos Respublikos vietos savivaldos įstatymas, Lietuvos Respublikos monitoringo įstatymas, Lietuvos Respublikos želdynų įstatymas, Lietuvos Respublikos medžioklės įstatymas, Lietuvos Respublikos atliekų tvarkymo įstatymas, Lietuvos Respublikos laukinės gyvūnijos įstatymas, Lietuvos Respublikos oro apsaugos įstatymas.

**Sprendimo projekto esmė.**

 Rokiškio rajono savivaldybės aplinkos apsaugos rėmimo programos finansavimo pajamos ir išlaidos planuojamos savivaldybių biudžete savivaldybių tarybų nustatyta tvarka.

 Specialiosios programos finansavimo šaltiniai:

 1) juridinių ir fizinių asmenų mokesčiai, mokami įstatymų nustatytomis proporcijomis ir tvarka už teršalų išmetimą į aplinką (numatoma surinkti 50000 Eur);

 2) medžioklės plotų naudotojų mokesčiai, mokami įstatymų nustatytomis proporcijomis ir tvarka už medžiojamųjų gyvūnų išteklių naudojimą (numatoma surinkti 50000 Eur);

 3) juridinių ir fizinių asmenų mokesčiai, mokami įstatymų nustatytomis proporcijomis ir tvarka už valstybinius gamtos išteklius, išskyrus medžiojamųjų gyvūnų išteklius (numatoma surinkti 50000 Eur).

 Specialiosios programos lėšos naudojamos:

 1) aplinkos kokybės gerinimo ir apsaugos priemonėms; atliekų tvarkymo infrastruktūros plėtros priemonėms; atliekų, kurių turėtojo nustatyti neįmanoma arba kuris nebeegzistuoja, tvarkymo priemonėms; aplinkos monitoringo, prevencinėms, aplinkos atkūrimo priemonėms; visuomenės švietimui ir mokymui aplinkosaugos klausimais skiriama 80000 Eur, kas su lėšų likučių 2021-01-01 sudarys 184598 Eur.

 2) savivaldybės visuomenės sveikatos rėmimo specialiajai programai (20 procentų Specialiosios programos lėšų, neįskaitant įplaukų už medžiojamųjų gyvūnų išteklių naudojimą) numatoma skirti 20000 Eur, kas su lėšų likučių 2021-01-01 sudarys 24312 Eur. Rokiškio rajono savivaldybės visuomenės sveikatos rėmimo specialiajai programos 2021 m. sąmata bus tvirtinama Rokiškio rajono savivaldybės taryboje 2021 m. kovo mėn.

 3) finansiškai remti žemės sklypų, kuriuose medžioklė nėra uždrausta, savininkus, valdytojus ir naudotojus, įgyvendinančius žalos prevencijos priemones, kuriomis jie siekia išvengti medžiojamųjų gyvūnų daromos žalos (želdinių apdorojimas repelentais, aptvėrimas tvoromis ar apsauginėmis juostomis, želdinių, gerinančių laukinių gyvūnų natūralias mitybos sąlygas, veisimas ir kitos priemonės), bebraviečių ardymo darbai – įplaukos už medžiojamųjų gyvūnų išteklių naudojimą – 50000 Eur, kas su lėšų likučių 2021-01-01 sudarys 66000 Eur.

 Specialiosios programos lėšos, nepanaudotos einamaisiais biudžetiniais metais, naudojamos kitiems metams numatytoms priemonėms finansuoti.

 Savivaldybės institucija ataskaitą, o prireikus – ir papildomą informaciją apie Specialiosios programos priemonių vykdymą teikia Aplinkos ministerijai jos nustatyta tvarka.

 Specialiosios programos lėšas, panaudotas savivaldybių aplinkos apsaugos rėmimo specialiosios programos įstatyme nenumatytiems tikslams, Aplinkos ministerijos ar jos įgaliotos institucijos teikimu Valstybinė mokesčių inspekcija pasiūlo savivaldybėms per tris mėnesius pervesti į Valstybės iždo sąskaitą, kurioje kaupiamos Aplinkos apsaugos rėmimo programos lėšos. Jeigu savivaldybės Valstybinės mokesčių inspekcijos pasiūlyme nurodytu laiku neperveda lėšų, Valstybinė mokesčių inspekcija priima sprendimą šias lėšas išieškoti ne ginčo tvarka. Valstybinės mokesčių inspekcijos sprendimas išieškoti lėšas ne ginčo tvarka yra vykdomasis dokumentas, vykdomas Civilinio proceso kodekso nustatyta tvarka. Ne ginčo tvarka išieškotos lėšos pervedamos į Valstybės iždo sąskaitą, kurioje kaupiamos Aplinkos apsaugos rėmimo programos lėšos, ir naudojamos Aplinkos apsaugos rėmimo programos įstatyme numatytiems tikslams.

**Galimos pasekmės, priėmus siūlomą tarybos sprendimo projektą:**

**teigiamos** – bus laikomasi teisės aktų reikalavimų;

**neigiamos** – nebus.

**Finansavimo šaltiniai ir lėšų poreikis**.

Sprendimo įgyvendinimui papildomų savivaldybės biudžeto lėšų nereikės.

**Kokia sprendimo nauda Rokiškio rajono gyventojams.**

Rokiškio rajono gyventojams bus sudarytos sąlygos į sveikesnę ir saugesnę aplinką. Bus finansuojamos savivaldybės vykdomos aplinkos apsaugos priemonės: tvarkomos atliekos, kurių turėtojo neįmanoma nustatyti, įrengiami stendai informuojantys apie atliekų tvarkymą, įsigyjamos aplinkos stebėjimo kameros, numatoma suprojektuoti ir įrengti vandens transporto priemonių nuleidimo vietą viename iš rajono ežerų, finansuojama bebraviečių ardymo darbai bei želdinių apsaugos priemonės nuo medžiojamųjų gyvūnų daromos žalos, bendrojo naudojimo teritorijose šalinami pavojų keliantys medžiai, įveisiami nauji želdynai ir želdiniai, numatoma pabaigti rengti asfaltbetonio bazės, esančios Žemaitės g. 2, Rokiškio mieste, detalius ekogeologinius tyrimus bei užterštos teritorijos tvarkymo planą bei Rokiškio miesto I ir II tvenkinių išvalymo projektavimo darbus, toliau vykdoma Rokiškio rajono savivaldybės aplinkos monitoringo programa 2018-2023 m., numatoma naikinti Sosnovskio barščių augavietes, įrengti medžių apsaugas nuo bebrų graužimo Tyzenhauzų g., Rokiškio m. prie Rokiškio miesto I ir II tvenkinių.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Architektūros ir paveldosaugos skyriaus vyr. specialistas Darutis Krivas